b'\n_START_ARTICLE_\nAnodas\n_START_PARAGRAPH_\nAnodas (gr. anodos - kelias auk\xc5\xa1tyn) \xe2\x80\x93 polius, per kur\xc4\xaf elektros srov\xc4\x97 \xc4\xafteka \xc4\xaf elektros \xc4\xafrengin\xc4\xaf. Sutarta srov\xc4\x97s tek\xc4\x97jimo kryptis yra prie\xc5\xa1inga metale esan\xc4\x8di\xc5\xb3 elektron\xc5\xb3 jud\xc4\x97jimo kryp\xc4\x8diai, nes elektron\xc5\xb3 kr\xc5\xabvis neigiamas. Tod\xc4\x97l jei kontaktai metaliniai, anodas yra kontaktas, per kur\xc4\xaf elektronai i\xc5\xa1teka i\xc5\xa1 \xc4\xafrenginio._NEWLINE_Elektros baterijoje anodas yra neigiamas jos polius. Lempiniame diode anodas yra teigiamas elektrodas, sugaudantis viduje skriejan\xc4\x8dius neigiamus elektronus kurie po to i\xc5\xa1teka i\xc5\xa1 lempos. Puslaidininkiame diode anodas yra p pus\xc4\x97, tiekianti skylutes (n pus\xc4\x97 tiekia elektronus). Katodin\xc4\x97je apsaugoje anodas yra spar\xc4\x8diai koroduojantis metalas, apsaugantis su juo elektri\xc5\xa1kai sujungt\xc4\x85 saugom\xc4\x85 konstrukcij\xc4\x85 nuo korozijos (tarkim, cinko anodas apsaugo gele\xc5\xbein\xc4\xaf laivo korpus\xc4\x85)._NEWLINE_Anod\xc4\x85 papildantis elektrodas, kuriuo srov\xc4\x97 i\xc5\xa1teka i\xc5\xa1 \xc4\xafrenginio, vadinamas katodu.'